นอนดูหนังอยู่สักพักเริ่มมีอาการปวดหัวบริเวณทั่วศีรษะค่ะ ตอนแรกคิดว่าคงปวดหัวตามปกติเหมือนที่ผ่านๆมา แต่ตอนนี้เข้าวันที่สามแล้วยังไม่หายปวด กินยาพาราไปก็ไม่หายค่ะ มีอาการพะอืดพะอมบ้างครั้งคราว แต่ไม่มีอาการอาเจียน แล้วก็รู้สึกแรงไม่ค่อยมีถ้าเทียบกับก่อนหน้าที่จะปวดหัว ตัวอุ่นๆ ไม่แน่ใจว่าคืออาการเครียดสะสมหรือเปล่า เพราะอาทิตย์ก่อนหน้ามีงานเยอะมากน่ะค่ะ เลยอยากทราบว่านี่มีความเสี่ยงโรคอะไรมั้ย ต้องกินยาอะไรมั้ยคะ เพราะพาราก็ไม่ช่วยเท่าไหร่
สวัสดีค่ะอาการปวดหัวบริเวณศีรษะทั่วๆ กินยาแล้วไม่ค่อยบรรเทา รู้สึกคลื่นไส้ เป็นบางครั้งนั้น อาจจะเกิดจาก การปวดไมเกรน ซึ่งมักปวดมากข้างเดียว ปวดตุ้บๆ ปวดรุนแรงและเป็นติดต่อกันหลายวันได้ในบางราย สาเหตุอื่นๆเช่น ปวดจากกล้ามเนื้อรอบศีรษะตึงตัวจากการใช้งาน แต่ส่วนใหญ่มักบรรเทาด้วยการพักหรือการกินยาแก้ปวด ปวดจากสาเหตุในสมองเช่นเนื้องอกนั้น มักปวดมากขึ้นเรื่อยๆ ปวดมากตอนเช้า มีอาเจียนพุ่งได้หากกินยาติดต่อกันมา 3 วันและได้พักผ่อนอย่างเต็มที่แล้ว แต่ยังปวดมากขึ้นเรื่อยๆ มีผลต่อการเรียนหรือการทำงานนั้น แนะนำการไปพบแพทย์เพื่อตรวจร่างกายทางระบบประสาทเพิ่มเติมอย่างละเอียดต่อไป เพื่อให้แน่ใจว่าไม่ได้มีภาวะที่เป็นอันตราย หากเป็นการปวดไมเกรนนั้น สามารถระงับอาการได้ด้วยยาแก้อักเสบที่ไม่ใช่สเตียรอยด์ภายใต้การดูแลของแพทย์